CELEX: 62019TN0055
Language: hu
Date: 2019-01-30 00:00:00
Title: T-55/19. sz. ügy: 2019. január 30-án benyújtott kereset — Cham Holding és Bena Properties kontra Tanács

15.4.2019   
            
            
               HU
            
            
               Az Európai Unió Hivatalos Lapja
            
            
               C 139/60
            
         
      2019. január 30-án benyújtott kereset — Cham Holding és Bena Properties kontra Tanács
      (T-55/19. sz. ügy)
      (2019/C 139/62)
      Az eljárás nyelve: francia
      
         Felek
      
      
         Felperesek: Cham Holding Co. SA (Damaszkusz, Szíria) és Bena Properties Co. SA (Damaszkusz) (képviselő: E. Ruchat ügyvéd)
      
         Alperes: az Európai Unió Tanácsa
      
         Kérelmek
      
      A felperesek azt kérik, hogy a Törvényszék:
      
                  —
               
               
                  nyilvánítsa a felperesek keresetét elfogadhatónak és megalapozottnak;
               
            
                  —
               
               
                  következésképpen kötelezze az Európai Uniót a felpereseket ért kár megtérítésére olyan összegben, amelyet a Törvényszék méltányosan határoz meg;
               
            
                  —
               
               
                  másodlagosan rendeljen ki szakértőt a felpereseket ért kár teljességének meghatározása érdekében;
               
            
                  —
               
               
                  kötelezze az Európai Unió Tanácsát az eljárás költségeinek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek egy fő jogalapra és egy másodlagos jogalapra hivatkoznak, amely jogalapok az őket ért azon káron alapulnak, amelynek tekintetében a felelősséget az Európai Unió Tanácsa viseli.
      A fő jogalap azon alapul, hogy a vitatott korlátozó intézkedések, nevezetesen a Szíriával szembeni korlátozó intézkedésekről szóló 2013/255/KKBP határozat módosításáról szóló, 2018. május 28-i (KKBP) 2018/778 tanácsi határozat és a későbbi végrehajtási aktusai jogellenesek. Ezen intézkedések először is sértik az EUMSZ 296. cikkben és az Európai Unió Alapjogi Chartájának 41. cikkében előírt indokolási kötelezettséget, másodszor pedig sértik a felperesek tulajdonhoz való jogát és a jóhírnevük tiszteletben tartásához való jogot. E jogsértés képezi a közvetlen okát a felpereseket ért azon jelentős vagyoni és nem vagyoni kárnak, amely egyrészt a jóhírnevük sérelméből, másrészt a szerződéseik megszűnéséből és az eszközök és jövedelmek elvesztéséből áll, amelyek tekintetében megtérítésre van joguk.
      A másodlagos jogalap az Európai Unió objektív felelősségére vonatkozó rendszer meglétén alapul.